《百字谣 海棠》
元代·周权

轻阴滞雨，正社燕新来，东风院落。十万红妆梳洗罢，翠袖春寒落薄。富贵天姿，风流睡足，酒晕潮红玉。个般艳丽，怎教不贮金屋。遥想宫锦城中，向碧鸡坊里，笙歌围簇。万炬烧春花底宴，眩转红光相烁。对此＊然，向人如有诉，不禁清独。浩歌此曲，为渠倾倒尊＊。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。